Mors-Thys håndboldherrer sikrede sig torsdag aften en kneben og yderst dramatisk 24-23-gevinst ude over Odder Håndbold.

Sejren kom i hus på et direkte frikast efter tid. Islandske Robert Aron Hostert skød frækt bolden mellem benene på en Odder-spiller og videre ind i nettet - til endeløs jubel for Mors-Thy-spillerne.

Se den vilde afslutning her:

Opslag af Mors-Thy Håndbold

(Er du på mobilen, så klik her).

De er efterhånden vandt til gysersejre i Mors-Thy Håndbold. I sidste spillerunde vandt Limfjordsklubben med 19-18 over Ribe-Esbjerg på et mål tre sekunder før tid.